Diari Oficial de la Generalitat Valenciana


Sumari del DOGV 7497, del 01-04-2015 (2015/2695)

Notificació d'iniciació del procés d'execució de la sanció de clausura del local Pub Maracas. Expedient sancionador número ESSANC/12/2014/0078.
-----------------------------------------------------------------------------------------------------------------------------------------------

### Dades del document

Número de DOGV
:   7497

Data del DOGV
:   01-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2695


Organisme emissor
:   Conselleria de Governació i Justícia

Tipus de document
:   Anunci

Notificació d'iniciació del procés d'execució de la sanció de clausura del local Pub Maracas. Expedient sancionador número ESSANC/12/2014/0078. [2015/2695]  
Mitjançant una resolució del director general de Seguretat i Protecció Ciutadana de data 2 de febrer de 2015, es va acordar imposar a Maracas Rumba, SL, una sanció de dos mesos de clausura de l'establiment per cada una de les cinc infraccions administratives, qualificades de greus i tipificades en l'article 51.28 de la Llei 14/2010, de 3 de desembre, de la Generalitat, d'Espectacles Públics, Activitats Recreatives i Establiments Públics.  
L'article 138 de la Llei 30/1992, de Règim Jurídic de les Administracions Públiques i del Procediment Administratiu Comú establix, en relació amb les sancions administratives que «la resolució serà executiva quan pose fi a la via administrativa», tal com succeïx en este cas, de conformitat amb el que establix l'article 28.h de la Llei de la Generalitat Valenciana 5/1983, del Consell.  
En compliment de l'esmentada resolució, és procedent iniciar el procés d'execució de la referida resolució sancionadora. A estos efectes se li comunica que la sanció de clausura del local haurà de fer-se efectiva dins del termini de 15 dies hàbils comptador des de l'endemà de la notificació d'esta, per al seu compliment de forma voluntària, i s'haurà de comunicar la data del tancament a la Direcció Territorial de Governació i Justícia (carrer Major, núm. 78, 12293 Castelló de la Plana). A este efecte s'instarà la Unitat del Cos Nacional de Policia adscrita a la Comunitat Valenciana, perquè efectue les oportunes visites d'inspecció per a la seua verificació.  
De conformitat amb allò que disposa l'article 95 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú se li advertix que en cas d'incomplir la sanció de clausura de l'establiment, esta s'executarà en forma subsidiària i forçosa, i s'assenyalarà en este cas per a la seua execució qualsevol moment posterior en què el local es trobe obert, sense previ avís, a partir del següent al del transcurs del termini de deu dies assenyalat, a este efecte l'interessat haurà de facilitar l'accés al local.  
  
Contra el que s'ha disposat anteriorment, per tractar-se d'actes d'execució d'un acte administratiu ferm, no es pot interposar cap recurs.  
I perquè servisca de notificació a l'interessat esmentat anteriorment, s'expedeix el present edicte.  
  
Castelló de la Plana, 25 de març de 2015.- La directora territorial: Susana Fernández Santana.